hy en es de hy hy hy hy hy hy hy hy hy hy hy hy hy hy hy hy hy hy hy en en hy en en en hy hy hy en hy hy hy hy hy hy hy hy hy hy hy en hy hy en hy hy hy hy en hy hy en hy hy en hy en hy hy hy hy hy hy hy hy jbo fr en en fr ceb it en en sv fr de de fr fr fr sv en fr en ja fr de fr es nb fr de en en sv de de fr en fr it fr en en en en en en en en en
Հարցում. խորհրդարանական մրցավազքը դեռևս անկանխատեսելի է - EuFoA
Click here to download the results of the opinion poll.
Հայերեն լեզվով կարդալու համար խնդրում ենք սեղմել այստեղ:
Please click here to download the PDF version of the press release.
Այսօր Հայաստանի Եվրոպացի Բարեկամներ կազմակերպությունը (ՀԵԲ) հրապարակում է «Հարցում. նախընտրական պատկերը Հայաստանում» վերնագրով հետազոտության արդյունքները: Այս հարցումն անցկացվել է IPSC-ի և ՀԵԲ-ի կողմից, իսկ TNS opinion-ն ապահովել է որակի ստուգումը և ընդհանուր վերահսկողությունը: Դաշտային աշխատանքներն իրականացվել են 2012թ. փետրվարի 29-ից մարտի 5-ը ընկած ժամանակահատվածում:
Քարոզարշավի նախաշեմին երկու խոշոր կուսակցությունների գրանցած արդյունքների միջև զգալի տարբերություններ չկան (սխալի չափը 2.4% է), սակայն երկուսն էլ շատ առաջ են մյուս բոլոր կուսակցություններից: Միևնույն ժամանակ, 4 փոքր կուսակցությունները հավասար հնարավորություն ունեն անցնելու 5% ընտրական շեմը և մուտք գործելու Ազգային ժողով: «Զարմանքի է արժանի այն, որ քարոզարշավի շեմին անհնար է ասել, թե արդյոք մենք կունենանք 6, 5, 4, 3 կամ անգամ ընդամենը 2 կուսակցությունից բաղկացած Ազգային ժողով: Սա նաև նշանակում է, որ այսօր անհնար է կանխատեսել ճշգրիտ արդյունքներ: Միակ բանը, որ գիտենք այն է, որ արդեն իսկ այսօր մարդկանց մի մեծ տոկոս կա, որ միանշանակ որոշել է քվեարկել»,- մեկնաբանում է դոկտոր Մայքլ Քամբեքը՝ ՀԵԲ-ի Գլխավոր քարտուղարը:
Գ. Ծառուկյանը առավել ժողովրդականություն վայելող կուսակցության ղեկավարն է, մինչդեռ Ս. Սարգսյանը շարունակում է մնալ առաջատարը, երբ հերթը հասնում է նախագահական նախապատվություններին: Երկրով մեկ մարդիկ դժգոհություն և անվստահություն են հայտնում քաղաքական կառույցների նկատմամբ, և երկրում տիրող իրավիճակի մասին պատկերացումները ներկայումս բավական բացասական են: Հետաքրքիր է, որ պատկերն ավելի դրական է դառնում հարցվողներին իրենց ընտանիքների իրական վիճակի մասին հարցնելիս, ինչպես նաև երբ նրանք գնահատում են վերջին 5 տարիների ընթացքում Հայաստանի ընդհանուր վիճակում առկա փոփոխությունները:
ՀԵԲ-ը իրականացրել է այս հարցումը որպես ոչ տեղական և հետևաբար ոչ կուսակցական հասարակական կազմակերպություն: Անաչառության և որակի հնարավոր ամենաբարձր չափանիշներն ապահովելու համար այս հարցման ողջ ընթացքը վերահսկվել է հարցումներ իրականացնող հայտնի TNS opinion միջազգային կազմակերպության կողմից: «Մենք գնահատել ենք մեթոդաբանությունը և վերահսկել ենք հարցման բոլոր փուլերը: Ես ուրախ եմ նշել, որ այս հարցումը լիովին համապատասխանում է միջազգային չափանիշներին, և մենք շատ բավարարված ենք հետազոտության որակով»,- նշում է Սթիվ Շվարցերը՝ TNS opinion-ի Բրյուսելյան  գրասենյակի մեթոդաբանության և վիճակագրության գծով ղեկավարը:
ՀԵԲ-ը կազմակերպել է այս հարցումը մի շարք պատճառներով: Մասնավորապես մենք ցանկանում ենք.
բարձրացնել ընտրությունների, մարդկանց համար կարևորություն ներկայացնող հիմնահարցերի և քաղաքականության, քաղաքական կուսակցությունների և նրանց առաջնորդների նկատմամբ հասարակության ունեցած դիրքորոշումների վերաբերյալ հանրային տեղեկացվածության մակարդակը,
համեմատել այս հարցման արդյունքները ՀԵԲ-ի կողմից 2010թ.-ի հոկտեմբերին իրականացված «մեկնարկային հարցման» արդյունքների հետ,
նպաստել ավելի բովանդակալից քաղաքական բանավեճին՝ հիմնված ավելի էական բովանդակության վրա, քան քաղաքական քարոզչությունն ու առասպելներն են,
բարձրացնել հասարակության թափանցիկության և Հայաստանի քաղաքական կյանքի իրատեսական պատկերի նկատմամբ ունեցած վստահության մակարդակը,
միջազգային դիտորդներին համեմատական տվյալներ տրամադրելով՝ ուժեղացնել ընտրությունները տեխնիկապես ճիշտ անցկացնելուն միտված ջանքերը:
Հարցման ամբողջական տարբերակը կարող եք գտնել հայերեն և անգլերեն լեզուներով մեր կայքում՝ http://www.eufoa.org/en/publications
«Հայաստանի եվրոպացի բարեկամներ» կազմակերպությունը սիրով կտրամադրի մեկնաբանություններ կամ անհրաժեշտ վերլուծություններ անգլերեն, գերմաներեն, ֆրանսերեն, իտալերեն, լեհերեն, ռուսերեն և հայերեն լեզուներով: Եվրոպա-Հայաստան խորհրդի անդամները նույնպես պատրաստակամ են մեկնաբանություններ տրամադրել: Հարցերի դեպքում խնդրում ենք դիմել մեր քարտուղարություն:
«Հայաստանի եվրոպացի բարեկամներ» կազմակերպության և Եվրոպա-Հայաստան խորհրդի մասին լրացուցիչ տեղեկություններ ստանալու համար խնդրում ենք այցելել մեր կայք’ www.EuFoA.org:
Լուսանկարները հասանելի են մեր կայքում, ինչպես նաև կտրամադրվեն ըստ պահանջի: Հեղինակային իրավունքի սահմաններում նկարների օգտագործումը թույլատրվում է: Օգտագործումն անվճար է, «Copyright: www.EuFoA.org» նշելը’ պարտադիր:
Հարցում. նախընտրական պատկերը Հայաստանում
Ընդհանուր տեղեկություններ կազմակերպիչների մասին
Դոկտոր Սթիվ Շվարցեր, TNS opinion
TNS-ը (http://www.tnsglobal.com) համաշխարհային առաջատար է հանրային կարծիքի ուսումնասիրության և սոցիոլոգիական հարցումների ոլորտում: Այն ներկայացված է աշխարհի  5 մայրցամաքների ավելի քան 70 երկրներում՝ ամբողջությամբ կամ բաժնետոմսերի վերահսկիչ փաթեթով իր սեփականությունը հանդիսացող ավելի քան 150 գրասենյակներով և մասնաճյուղերով: Գրասենյակներն իրականացնում են շուկայի հետազոտություններ, հասարակական կարծիքի ուսումնասիրություններ և խորը վերլուծություններ աշխարհի ավելի քան 110 երկրներում: Նրանց նպատակն է տրամադրել շուկայի և հասարակական կարծիքի ամենախիստ տեխնիկական չափանիշներին համապատասխանող հետազոտություններ’ բարձրորակ ծառայությունների և սեփական մշակումների կիրառմամբ:
TNS opinion-ը TNS-ի կազմում գտնվող ընկերություն է, որը մասնագիտացած է միջերկրային հետազոտությունների իրականացման մեջ: TNS opinion-ն ունի ավելի քան 35 տարվա փորձ քաղաքական, սոցիալական և հասարակական կարծիքի ուսումնասիրությունների ոլորտում, մասնավորապես աշխարհում հասարակական կարծիքի ամենաընդգրկուն’ «Ստանդարտ Եվրոբարոմետր» հար­ցումների ծրագրում, որն իրականացվում է Եվրոպական Հանձնաժողովի լիազորությամբ:
TNS opinion-ը Եվրոպայի, Աֆրիկայի և աշխարհի այլ տարածա­շրջանների այլ երկրներում իրականացրել է հանրային կարծիքի բազմաթիվ ուսումնասիրություններ’ հանդիսանալով դրանց համակարգող կենտրոնը: Հետազոտություններում, որոնցում որպես հետազոտական օբյեկտներ հանդես են եկել տարբեր թիրախային խմբեր’ ամբողջ հասարակությունից մինչև վերնախավեր և առաջատար գործարար շրջանակներ, կիրառվել են ամենատարբեր հետազոտական մեթոդներ’ դեմ առ դեմ հարցումներից մինչև հեռախոսային և առցանց հարցազրույցներ:
Պրն. Հովհաննես Գրիգորյան, IPSC
«Այ Փի Էս Սի» Քաղաքական և սոցիոլոգիական խորհրդատվությունների ինստիտուտը (IPSC, www.ipsc.am) հայաստանյան հետազոտական ընկերություն է, որը մասնագիտացած է որակական և քանակական մեթոդներով իրականացվող սոցիոլոգիական հարցումների, մարքեթինգային հետազոտությունների և դրանց հիման վրա խորհրդատվության տրամադրման մեջ: Առ այսօր IPSC-նիրականացրել է ավելի քան 90 զանգվածային հետազոտություն քաղաքականության, կրթության, ընտրությունների մոնիտորինգի, առողջապահության, շուկայի ուսումնասիրության և այլ ոլորտներում: Հարցումներն ընդգրկել են Երևանը, Հայաստանի բոլոր քաղաքային և գյուղական համայնքների ավելի քան 80%-ը: Առ 2012թ. փետրվար ամիսը հարցումներ են իրականացվել շուրջ 155,000 անձանց հետ: IPSC-ն մշակում, կազմակերպում, իրականացնում և վերլուծում է հասարակական կարծիքի բազմապիսի հարցումներ, ֆոկուս խմբային քննարկումներ, խորին հարցազրույցներ, գնահատող հետազոտություններ, փորձագիտական հարցումներ, ընդգրկված դիտարկումներ, ինչպես նաև ուսումնասիրություններ՝ օգտագործելով այնպիսի առաջադեմ տեխնոլոգիաներ, ինչպիսիք են առցանց հարցումները, CATI-ն և CAPI-ին:
Դոկտոր Մայքլ Քամբեկ, ՀԵԲ
ՀԵԲ — Հայաստանի Եվրոպացի Բարեկամները (www.EuFoA.org) հայտնի հասարակական կազմակերպություն է, որը հիմնադրվել է Բրյուսելում որպես առանց շահույթի միջազգային ընկերություն: Այն տարածում է իր գործունեությունը ողջ Եվրոպայում’ սկսած 2009թ.-ի մայիսից: ՀԵԲ-ը նպատակ ունի նպաստել հայ և եվրոպացի որոշում կայացնողների միջև քաղաքականության, գործարարության և մշակույթի ոլորտներում կապերի հաստատմանը, ինչպես նաև աջակցել Հայաստանի հետագա ինտեգրմանը Եվրոպայի քաղաքական, տնտեսական և մշակութային կառույցներին: ՀԵԲ-ը ձգտում է օժանդակել փոխըմբռնմանը և խթանել համագործակցություն: Նպատակների թվում են քաղաքացիական հասարակության անդամների միջև շփման խրախուսումը, Հայաստանում Եվրոպայի մասին իրազեկության բարձրացումը, ինչպես նաև Եվրոպայում Ղարաբաղյան հակամարտության և Հայաստանի մասին իրազեկության բարձրացումը:
Եվրոպայի հետ Հայաստանի հարաբերությունների գլխավոր բաղադրիչներից է Հայաստանում ժողովրդավարության զարգացումը: Հայաստանի Հանրապետությունը, որն ընդամենը 20 տարեկան է, երիտասարդ և զարգացող ժողովրդավարության երկիր է: Այս ընթացքում տեղական կազմակերպությունների կողմից իրականացված հանրային կարծիքի հարցումները հաճախ կողմնակալ են ընկալվել: Այդ իսկ պատճառով ՀԵԲ-ն’ որպես  եվրոպական և ոչ մի կուսակցության հետ չկապակցված կազմակերպություն, իր համար որպես առաջնահերթություն է սահմանել հավաստի հարցումների միջոցով փաստարկված երկխոսության խթանումը, մրցակցող կուսակցությունների վարկանիշների գնահատման թափանցիկության ապահովումը և հնարավոր կեղծիքների կանխումը:
Այդ պատճառով, 2011թ. դեկտեմբերի 19-ին ՀԵԲ-ը հայտարարել է Հայաստանում ընտրողների զանգվածային հարցման իրականացման և այդ հարցման վերահսկման միջազգային մրցույթ’ գործընկերներ գտնելու նպատակով: TNS Opinion-ը հաղթել է որակի ստուգման և վերահսկողության մրցույթում: Այդպիսով հետազոտությունն իրականացվել է TNS Opinion-ի տեղական գործընկեր IPSC-ի և ՀԵԲ-ի համագործակցությամբ: Դաշտային աշխատանքները անցկացվել են 2012թ. փետրվարի 29-ից մարտի 5-ն ընկած ժամանակահատվածում՝ 1,600 հարցվողների հետ:
Բաժանորդագրվեք մեր լրաթերթին նորությունները էլ. փոստին ստանալու համար:
Inspired by Shahumyan Media
All rights reserved EuFoA 2022.
Follow us on social media
Subscribe to our news roundup
By clicking ‘I ACCEPT’ or by continuing your browsing on the website, you agree with the placing of these cookies on your web browser. Would you like to learn more about cookies or modify your cookie preferences on this website? Consult our cookie policy or click on ‘MORE INFO’